ইসলামের ব্যাপারে অমুসলিমদের আরেকটি অভিযোগ হলো, এই ধর্মটি নারীদের প্রতি বৈরী। অনেকে না জেনে, না বুঝে এ জন্য নবীজিকে (সা) দায়ী করে। অথচ এই ধারণাটি সম্পূর্ণ ভুল। তিনি নারী অধিকারের ব্যাপারে অত্যন্ত সচেতন ছিলেন, তাঁর সাহাবাদের নির্দেশ দিয়েছেন তাদের প্রতি শ্রদ্ধামূলক আচরণ করতে, তাদেরকে সমান অধিকার দিতে। একটি হাদিসে তিনি বলেন : ‘যে দু’টি মেয়েকে লালনপালন করবে, তাকে পরকালে আমার সাথে রাখা হবে, এই একসাথে থাকা দুই আঙুলের মতো।’ (আবু দাউদ)